OSTU-MÜÜGILEPING nr

[Vali kuupäev]

(hiliseima digitaalallkirja kuupäev)

Riigimetsa Majandamise Keskus, edaspidi **ostja**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **müüja**, keda esindab [Vali sobiv] alusel teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping**, riigihanke 1-47/3371 „Kalade söötmisautomaadid“ (viitenumber 292648) tulemusena alljärgnevas:

1. **Lepingu objekt**
   1. Lepingu objektiks on kalakasvatuseks sobivate ilmastikukindlate söötmisautomaatide (edaspidi **kaup**) ostmine.
   2. Lepingu ja selles sätestatud tingimuste alusel kohustub müüja ostjale müüma kauba ning ostja kohustub kauba vastu võtma ning tasuma müüjale kauba ostuhinna rahas. Leping alusel ei kohustu müüja tarnitud seadmeid paigaldama.
   3. Kaup peab vastama eelkõige riigihanke alusdokumentidele, pakkumuse esitamise ettepanekule ja seejärel müüja esitatud pakkumusele. Üleantav kaup peab vastama lepingu tingimustele, mh kvaliteedi, liigi, kirjelduse ja koguse osas.
   4. Ostja on sõlminud lepingu müüjaga, tuginedes müüja pakkumusele, lepingus esitatud müüja avaldustele ja kinnitustele ning eeldades heas usus müüja professionaalsust ja võimekust lepingut nõuetekohaselt täita. Alltöövõtjate kasutamise korral jääb lepingu nõuetekohase täitmise eest ostja ees vastutavaks müüja.
   5. Müüja avaldab ja kinnitab, et:
      1. temal ja tema esindajal on lepingu sõlmimiseks kõik õigused ja volitused;
      2. ta on tutvunud lepinguga ja riigihanke alusdokumentidega ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
      3. lepingu täitmisega ei kahjustata kolmandate isikute õigusi ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
      4. ta omab lepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel lepingu kehtivusperioodil kohustub neid pikendama/ uuendama. Kui lubade, registreeringute, esindusõiguste ja sertifikaatide pikendamine ei ole võimalik temast sõltumata asjaoludel, on müüja kohustus ostjat sellest koheselt teavitada;
      5. ostjale üleantava kauba suhtes puuduvad kolmandatel isikutel mistahes nõuded või muud õigused, mida kolmandatel isikutel on õigus kauba suhtes maksma panna.
   6. Lepingu lahutamatud osad on riigihanke alusdokumendid, müüja riigihanke pakkumus ja selle lisad, riigihanke menetluse ajal antud selgitused, kinnituskirjad, lepingu alusel esitatud pakkumuse esitamise ettepanekud, pakkumused, lepingu alusel esitatud tellimused, poolte vahel edastatud teated ning kõik sõlmitavad lepingu muudatused.
2. **Tellimuste esitamine**
   1. Lepingu täitmine toimub ostja esitatava tellimuse alusel, milles täpsustatakse ostetava kauba kogus ja tarneaeg.
   2. *Lepingu alusel tellitav eeldatav kogus (tellitakse lepingu sõlmimisel ühe korraga) - 66 / Ostja jätab endale õiguse tellida kuni 80 söötmisautomaati.*
   3. Tarnetähtaeg – 15.05.2025
   4. Tarneaadress - RMK Põlula Kalakasvatuskeskusesse, aadressil Lavi küla, Vinni vald, 46705, Lääne-Virumaa, Eesti.
   5. Ostja esitab tellimuse e-posti teel.
   6. Müüja müüb ja ostja ostab kaupa riigihanke pakkumuses pakutud hinnaga.
   7. Kui täitja keeldub tellimuse täitmisest, on tellijal õigus pöörduda kauba ostmiseks kolmandate isikute poole. Juhul, kui kolmandalt isikult ostetav kauba hind on kõrgem lepingus sätestatust, on tellijal õigus nõuda täitjalt vastava hinnavahe hüvitamist.
3. **Kauba üleandmine ja vastuvõtmine** 
   1. Müüja tarnib kauba ostja aadressile - RMK Põlula Kalakasvatuskeskusesse, aadressil Lavi küla, Vinni vald, 46705, Lääne-Virumaa, Eesti.
   2. Kauba üleandmine-vastuvõtmine vormistatakse mõlema poole poolt allakirjutatud aktiga.
   3. Kaup loetakse ostjale üleantuks hetkest, kui ostja esindaja on kinnitanud vara vastuvõtmise aktil oma allkirjaga.
   4. Kauba juhusliku hävimise ja kahjustumise riisiko läheb ostjale üle vara üleandmisega.
   5. Vajadusel esitab ostja müüjale oma pretensioonid, edaspidi vastuväited, seoses kauba mittevastavusega lepingule 7 (seitsme) tööpäeva jooksul arvates kauba üleandmisest müüja poolt.
   6. Kaup loetakse vastu võetuks, kui ostja ei ole esitanud vastuväiteid punktis 4.5 nimetatud tähtaja jooksul.
   7. Pärast kauba vastuvõtmist ostja poolt on müüjal õigus lepinguga kokkulepitud tasule.
   8. Müüja annab kaubale garantii tähtajaga 12 kuud arvates kauba vastuvõtmisest ostja poolt. Garantiiaja jooksul kohustub müüja omal kulul ja vahenditega kõrvaldama kaubas esinevad puudused. Müüja on kohustatud reageerima ostja informatsioonile kauba puuduste kohta 96 (üheksakümne kuue) tunni jooksul arvates ostja vastava informatsiooni saamisest. Lepinguga ettenähtud garantiitähtaeg pikeneb selle aja võrra, mil müüja teostab kauba puuduste kõrvaldamist. Lepinguga ettenähtud garantii kehtib juhul, kui ostja iseseisvalt ei tööta ümber ega tee kaubaga täiendusi ja/või muudatusi.
4. **Lepingu maksumus ja maksetingimused**
   1. Lepingu maksumus \_\_\_\_\_\_ (\_\_\_\_\_\_\_\_\_\_\_) eurot, millele lisandub käibemaks.
   2. Müüja müüb ja ostja ostab kaupa riigihankes pakutud hinnaga \_\_\_\_\_\_ (\_\_\_\_\_\_\_\_\_\_\_\_) eurot. Kauba hind sisaldab transporti tarneaadressile.
   3. Ostja tasub kauba eest müüja poolt esitatud arve alusel. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja. Väljaspool Eestit registreeritud müüjatel on õigus saata arve pdf formaadis e-posti aadressile arved@rmk.ee.
   4. Arve esitamise aluseks on poolte poolt allkirjastatud kauba vastuvõtmise akt.
   5. Arve kuulub ostja poolt tasumisele 14 (neljateist) päeva jooksul arve kättesaamise kuupäevast alates.
5. **Poolte vastutus**
   1. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt.
   2. Juhul, kui müüja viivitab kauba üleandmisega üle kokkulepitud tähtaja, on ostjal õigus nõuda leppetrahvi tasumist, mille suuruseks on 0,15% lepingu kohaselt müüjale maksta­vast tasust iga üleandmisega viivitatud kalendripäeva eest, kuid kokku mitte rohkem kui 30 (kolmkümmend) % müüjale makstavast tasust. Ostjal on õigus kauba eest tasumisel vähendada müüjale makstavat tasu leppetrahvi summa võrra.
   3. Juhul, kui ostja viivitab müüjale tasu maksmisega üle kokkulepitud tähtaja, on müüjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) % tasu­misega viivitatud summast.
   4. Ostja peab esitama lepingust tuleneva leppetrahvi nõude müüjale hiljemalt 3 (kolme) kuu jooksul arvates päevast, mil ostjal tekkis leppetrahvi nõude esitamise õigus.
6. **Poolte esindajad ja kontaktandmed**
   1. Ostja esindaja on RMK tel e-post
   2. Müüja esindaja on tel e-post
7. **Teadete edastamine**
   1. Lepinguga seotud teated edastatakse telefoni või e-kirja teel teise poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
8. **Lepingu lõppemine ja lõpetamine** 
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
   2. Ostja võib lepingu igal ajal olenemata põhjusest etteteatamistähtajata üles öelda.
   3. Juhul, kui müüja ei ole kaupa ostjale üle andnud hiljemalt 1 (ühe) kuu möödumisel arvates tarnetähtajast, on ostjal õigus ilma müüjale kokkulepi­tud tasu maksmata lepingust ühepoolselt taganeda ja nõuda sisse lepinguga ettenähtud lep­petrahv ning tekitatud kahju.
9. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.

**Poolte andmed ja allkirjad**

|  |  |
| --- | --- |
| **Ostja** | **Müüja** |
|  |  |
| Riigimetsa Majandamise Keskus |  |
| Registrikood 70004459 | Registrikood |
| Sagadi küla, Haljala vald, |  |
| 45403 Lääne-Viru maakond | Tel |
| Tel 676 7500 | E-post |
| E-post rmk@rmk.ee |  |
|  |  |
| [Vali sobiv] | [Vali sobiv] |
|  |  |
|  |  |
|  |  |